Hay is 'n historiese naam vir die landstreek rondom die dorpe Griekwastad, Niekerkshoop en Campbell in die Noord-Kaap.
In die geskiedenis was hierdie gebied deel van die Diamantveldkwessie. Goewerneur Benjamin D'Urban het in 1834 'n verdrag met die Andries Waterboer en Nicolaas Waterboer gesluit. Vandaar ook die naam Waterboersland. Die naam Hay vir die area is afkomstig van 'n Britse staatsamptenaar, lt.genl. Charles Crauford Hay, wat in 1870 vir ses maande as luitenant-goewerneur in die Kaapkolonie waargeneem het.